b'\n_START_ARTICLE_\nLinvoy Primus\n_START_PARAGRAPH_\nLinvoy Stephen Primus (s. 14. syyskuuta 1973 Forest Gate, Englanti, Iso-Britannia) on englantilainen jalkapalloilija. Portsmouthia edustavan Primusin pelipaikka on keskuspuolustaja, mutta h\xc3\xa4n pelaa toisinaan my\xc3\xb6s oikeana laitapuolustajana._NEWLINE_178 senttimetri\xc3\xa4 pitk\xc3\xa4 Primus aloitti uransa kaudella 1994/1995 Charlton Athleticiss\xc3\xa4. Charltonin j\xc3\xa4lkeen h\xc3\xa4n edusti Barnetia ja Readingia ennen siirtymist\xc3\xa4\xc3\xa4n Portsmouthiin kaudella 2000/2001. H\xc3\xa4n siirtyi ilman siirtosummaa Bosman-s\xc3\xa4\xc3\xa4nn\xc3\xb6n perusteella. Primus oli voittamassa Englannin 1. divisioonaa vuonna 2003. Tuolloin seura nousi nykyiselle sarjatasolleen Valioliigaan.'